Du skal opfylde adgangskravet til undervisningsfag, inden undervisningen i faget begynder. Har du ikke på forhånd de nødvendige faglige forudsætninger for at følge et bestemt ønsket undervisningsfag, skal du kvalificere dig gennem gymnasiale suppleringskurser.

**Vejledning til ansøgning om dispensation for adgangskrav til undervisningsfag.**

Hvis du har særlige forudsætninger/kompetencer på niveau med adgangskravene, kan du søge om dispensation i skemaet på næste side.

Dispensation gives på baggrund af en individuel vurdering af dine dokumenterede kompetencer i forhold til adgangskravene for det pågældende undervisningsfag.

Du skal sammenligne de kompetencer, du har fra tidligere uddannelse/arbejde, med adgangskravet til undervisningsfaget, og f.eks. dokumentere:

* teoretisk viden om faget, herunder uddannelse/kurser (evt. højskoleophold) på et relevant niveau og i et tilstrækkeligt omfang
* varetagelse af længerevarende undervisning inden for faget
* egne færdigheder i faget

Adgangskrav til undervisningsfagene kan ses på <https://www.kp.dk/optagelse-og-vejledning/adgangskrav-til-undervisningsfag/>

Se beskrivelsen af fagene på det gymnasiale niveau <https://www.uvm.dk/gymnasiale-uddannelser/fag-og-laereplaner>) og vær særlig opmærksom på:

* undervisningstiden i det respektive fag i gymnasiet
* beskrivelsen af kernestof og supplerende stof
* omfang fra relevante fagplaner

**Ansøgningsfrist:**

For at sikre en rettidig behandling, skal du søge om dispensation i god tid, inden der sker tildeling af undervisningsfag til dig og dine medstuderende.

Fristen for dispensationsansøgning fremgår her: <https://www.kp.dk/optagelse-og-vejledning/adgangskrav-til-undervisningsfag/>

|  |
| --- |
| **Generelle informationer** |
| Navn |  |
| Studienummer  |  |
| **Hvilket undervisningsfag søger du dispensation for adgangskrav til?** |
| Fag |  |
| **Begrundelse for dispensationsansøgning** |
| [Her skal du begrunde, at du har kompetencer på niveau med adgangskravene. Se vejledningen på side 1] |
| **Vedlagt dokumentation (pdf filer)***Alle dine kompetencer skal dokumenteres* |
| [Her skal du udarbejde en bilagsfortegnelse for, hvilke bilag der vedlægges din ansøgning] |
|  |
| Dato |  |
| Underskrift |  |

Ansøgningen sendes til læreruddannelsens meritnævn på mail: meritnaevn-lu@kp.dk